वह मेरी क्लास टीचर थी. जब मैं नवें में थी. वे एक डॉक्टर की बेटी थी और मेरे घर के ठीक बगल वाले घर में रहती थी. मैं मध्यम वर्गीय परिवार की लड़की थी और वे हमारी टीचर और उच्च वर्ग से थी लेकिन उन्होंने मुझे हमेशा क्लास में सबसे अधिक पसंद किया और उनकी ये कोशिश रहती कि मैं हर काम में आगे रहूँ. वे मेरी होम साइंस की टीचर भी थीं. मेरी प्रक्टिकल की सारी तैयारी में उनका पूरा सहयोग था क्योंकि मैं उतनी तैयारी खुद नहीं कर पाती.. ये बात किसी को भी पता नहीं थी. स्कूल का कोई भी प्रोग्राम हो मेरे को आगे करतीं. मैं उस समय संकोची स्वभाव की थी इसलिए मुझे आगे बढ़ने में संकोच होता था.